# bagad
## Brezhoneg
### Etimologiezh

   * (Anv-kadarn 1) Kavet en henvrezhoneg (bacat).
       Da geñveriañ gant ar gerioù bagad e kembraeg, bagas e kerneveureg.
       Dont a rafe eus ur ger galianek deuet da vezañ Bagaudae e latin ha Bagaudes e galleg diwezhatoc'h.
       En trede kantved e talveze ar "bagad" kement hag ar strolladoù peizanted, forbaned, sklaved ha dezertourien e stourm gant urzh ar Romaned.
   * (Anv-kadarn 2) Savet diwar an anv-kadarn bag hag al lostger -ad

### Anv-kadarn 1

bagad /ˈbɑːɡat/ gourel (liester : bagadoù)
* Strollad tud.
** Ur bagad tud.
** An holl en ur bagad : a-gevret.
* Strollad sonerien, gant teir familh binvioù : ar bombardoù, ar biniawoù-bras hag binvioù tos.
** Bagad Brieg
** Kampionad ar Bagadoù.
* Strollad loened.
** Ur bagad oc'hen. — (Fañch an Uhel, Kontadennoù ar Bobl/1, Al Liamm, 1984, p. 265.)
** Ur bagad saout.

#### Deveradoù

* bagadig

#### Troidigezhioù

Bagad tud (1)
* galleg : troupe , compagnie , peloton
* kembraeg : bagad , band
* kerneveureg : bagas
* saozneg : group , team
Bagad sonerien (2)
* galleg : bagad
Bagad loened (3)
* galleg : troupeau

### Anv-kadarn 2

bagad /ˈbɑːɡat/ benel (liester : bagadoù)
* Leizh ur vag
** Ni a oa bet o kas ur vagad vezin da Lannuon. — (Jules Gros, Le trésor du breton parlé Troisième Partie, 1974, p. 202.)

#### Gerioù heñvelster

* kargad
* lestrad

#### Troidigezhioù

* galleg : plein un bateau , cargaison

### Gwelet ivez

* Ar pennad « bagad » e-barzh Wikipedia